དེ་རྗེས་སྤྱི་འཐུས་ཚོགས་གཙོ་སྤེན་པ་ཚེ་རིང་མཆོག་གིས་གསུང་བཤད་གནང་དོན།ང་ཚོའི་བྱུང་རབས་ནང་ཧ་ཅང་ཉམས་དམའ་བའི་དུས་ཚོད་དེ་སོ་སོའི་ལུང་པ་བཞག་ནས་བྱེས་སུ་གྱར་དགོས་པའི་གནས་སྟངས་ཁྲོད་༸གོང་ས་མཆོག་གི་གཟི་བྱིན་འོགསི་ཏུ་རིན་པོ་ཆེ་ལྟར་གྱི་བསྟན་འཛིན་གྱི་སྐྱེས་བུ་དམ་པ་མང་པོ་ཞིག་གིས་གདན་ས་མང་པོ་གསར་དུ་བཙུགས་ཏེ།སློབ་གཉེར་བྱེད་པའི་གོ་སྐབས་བསྐྲུན་པ་དེ་ཚོ་ཧ་ཅང་གིས་རྗེས་སུ་ཡི་རངས་ཞུ་དགོས་པ་ཞིག་རེད།གོང་དུ་དགོན་པའི་ལོ་རྒྱུས་ངོ་སྤྲོད་གནང་སྐབས་སུའང་གསུངས་པ་ལྟར།འདས་པའི་ལོ་ངོ་༣༨རིང་སི་ཏུ་རིན་པོ་ཆེ་མཆོག་གིས་སྐུ་ལས་མང་པོ་བསྐྱོན་ཏེ་གཙུག་ལག་ཁང་བཙུགས་པ་དང་།དེ་བརྒྱུད་ནས་སྒྲུབ་གྲྭ་དང་བཤད་གྲྭ་གསར་དུ་བཙུགས་པ།དེའི་ཐོག་ད་དུང་མཐོ་སློབ་དང་སྔོན་འགྲོའི་སློབ་གྲྭ་བཅས་བསླབ་པ་སློབ་གཉེར་གྱི་ཆ་རྐྱེན་ཆ་ཚང་ཞིག་འགྲུབ་སྟེ།དེ་རིང་༸གོང་ས་མཆོག་སྐུ་དངོས་སུ་ཞབས་སོར་འཁོད་ཐུབ་པ་དེ་ང་རང་ཚོ་ཚང་མར་ཧ་ཅང་སྐལ་བ་བཟང་པོ་རེད་བསམ་གྱི་འདུགཅེས་སོགས་གསུངས་སོང་།